
Text rozhodnutia
Súd: Krajský súd Bratislava Spisová značka: 10Sd/77/2013 Identifikačné číslo súdneho spisu: 1013201377 Dátum vydania rozhodnutia: 04. 02. 2014 Meno a priezvisko sudcu, VSÚ: JUDr Janka Richterová ECLI: ECLI:SK:KSBA:2014:1013201377.1 Uznesenie Krajský súd v Bratislave, v právnej veci navrhovateľky: L. Z., I.. X.X.XXXX, Z. N. Č.. XXX, proti odporkyni: Sociálna poisťovňa- ústredie, so sídlom v Bratislave, Ul. 29. augusta č. 8, o sirotský dôchodok, takto r o z h o d o l : Súd konanie z a s t a v u j e . Žiaden z účastníkov nemá právo na náhradu trov konania. o d ô v o d n e n i e : Navrhovateľka sa domáhala preskúmania zákonnosti rozhodnutia odporkyne zo dňa 22. mája 2013, sp. zn. XXX XXX XXXX X, ktorým jej bola zastavená výplata sirotského dôchodku od 18. júla 2013. Navrhovateľka podala proti uvedenému rozhodnutiu včas opravný prostriedok, v ktorom poukázala na skutočnosť, že z dôvodu druhého opravného termínu štátnicových skúšok štúdium na vysokej škole naďalej pokračuje. Odporkyňa rozhodnutím zo dňa 30. októbra 2013, sp. zn. XXX XXX XXXX X, od 18. júla 2013 navrhovateľke uvoľnila výplatu sirotského dôchodku. Podľa § 250o O.s.p. ak správny orgán, ktorého rozhodnutie súd preskúmava, vydá nové rozhodnutie, ktorým návrhu celkom vyhovie, súd uznesením konanie zastaví. Keďže odporkyňa rozhodnutím o uvoľnení výplaty dávky ku dňu jej skoršieho zastavenia nepochybne celkom vyhovela opravnému prostriedku navrhovateľky, súd podľa § 250o O.s.p. konanie zastavil. O trovách konania súd rozhodol podľa § 146, ods.1, písm. c/ v spojení s § 246c, ods. 1 a 250l ods.2 O.s.p., keď vo veci nezistil splnenie podmienok pre aplikáciu § 250h, ods. 2 O.s.p. Poučenie: Proti tomuto uzneseniu možno podať odvolanie do 15 dní odo dňa jeho doručenia, prostredníctvom procesného súdu na Najvyšší súd Slovenskej republiky v Bratislave.

Zdroj: KAUZIS.SK – https://www.kauzis.sk/judikatura/r/ECLI:SK:KSBA:2014:1013201377.1 (dáta aktuálne k 10. 11. 2026). Záväzné je znenie zverejnené súdom.




